A Bizottság határozata
(1996. november 25.)
az egyes gyümölcsfafaj-ültetvények összeírása adatainak gépileg olvasható formába történő átírására vonatkozó egységes kód és szabályok megállapításáról, valamint az e felmérések tárgyát képező termőterületek határainak megállapításáról szóló 77/144/EGK határozat módosításáról
(EGT vonatkozású szöveg)
(96/689/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1057/91/EGK bizottsági rendelettel [1] módosított, az egyes gyümölcsfafaj ültetvények termelési potenciáljának meghatározása céljából a tagállamok által végzendő statisztikai összeírásról szóló, 1976. július 20-i 76/625/EGK tanácsi irányelvre [2] és különösen annak 4. cikke (4) bekezdésére és 9. cikkére,
mivel a legutóbbi alapfelmérés során nyert tapasztalatok szükségessé teszik az összeírásba bevont fajták közös listájának módosítását, és ebből következően a legutóbb a 95/531/EK határozattal [3] módosított 77/144/EGK bizottsági határozat [4] II. mellékletét is módosítani kell;
mivel a felmérés jellemzőit a 76/625/EGK irányelv 2. cikke határozza meg, az ennek a cikknek az alkalmazására vonatkozó részletes szabályokat az irányelv 9. cikkében előírt eljárásnak megfelelően kell meghatározni;
mivel az e határozatban foglalt intézkedések összhangban vannak az Agrárstatisztikai Állandó Bizottság véleményével,
ELFOGADTA EZT A HATÁROZATOT:
1. cikk
A 77/144/EGK határozat II. melléklete helyébe e határozat melléklete lép.
2. cikk
Ennek a határozatnak a tagállamok a címzettjei.
Kelt Brüsszelben, 1996. november 25-én.